**Letisko Hradec Králové** (čes. *Letiště Hradec Králové*) alebo **Letisko Věkoše** (čes. *Letiště Věkoše*; ICAO: **LKHK**), je regionálne letisko s civilnou prevádzkou. Leží na severnom okraji Hradca Králové medzi jeho miestnymi časťami Věkoše a Rusek. Letisko zasahuje do katastrálnych území Piletice, Pouchov a Věkoše. V roku 2016 odbavilo 5 450 cestujúcich, čo bol nárast 22% oproti roku 2015.

História
--------

V roku 1926 bola v Hradci Králové založená Masarykova letecká liga za priamej podpory starostu mesta JUDr. Františka Ulricha. Starosta Ulrich jednal s armádou o vybudovaní letiska so zmiešanou vojenskou a civilnou prevádzkou. Dňa 15. septembra 1927 bola schválená výstavba letiska. Prvou vojenskou leteckou jednotkou dislokovanou na letisku bol Letecký pluk číslo 4. Od roku 1929 sa na letisku usporadúvali letecké dny.

Spevnenú pristávaciu plochu letisko získalo až za čias nemeckej okupácie, kedy letisko slúžilo na výcvik nemeckej Luftwaffe. Ďalšia modernizácia sa uskutočnila v 50. rokoch 20. storočia.

Špecifikácia
------------

Prevádzkovateľom letiska je spoločnosť Letecké služby Hradec Králové a. s. Letisko je zaradené v kategóriách verejnej vnútroštátnej a neverejnej medzinárodnej kategorii 2B. Letisko disponuje dvomi vzletovými a pristávacími dráhami, betónovou 33R/15L s dĺžkou 2400 a šírkou 60 metrov a trávnatou 33L/15R s dĺžkou 800 a šírkou 25 metrov. Letisko je schopné prevádzkovať lety VFR a VFR-noc. Hangarovanie či odstavenie lietadla je možné na vyžiadanie. V prípade krátkodobého státia sú pripravené stojančeky.

Budúcnosť
---------

Letisko Hradec Králové má ambície stať sa ďalším českým regionálnym letiskom pre medzinárodnú prepravu. Letisko je plne prispôsobené pre nočné lety, v októbri 2010 tu bola testovaná prevádzka dopravného lietadla Boeing 737-300, ktorý poskytla už zaniknutá spoločnosť Czech Connect Airlines.

Štatistika pohybov
------------------

Boeing 737-300 spoločnosti Czech Connect Airlines na skúške v Hradci Králové (október 2010)
Business jet českej leteckej spoločnosti Silesia Air na letisku Hradec Králové v roku 2014
Štatistika pohybov od roku 2006 do roku 2017:

*ACFT = pohyby lietadiel*

*ULL = pohyby ultraľahkých lietadiel*

*INLT = medzinárodné*

| Rok | ACFT 
DOM
 | ACFT 
INTL | ULL | 
ULL 
INTL
 | Celkovo
 |
| --- | --- | --- | --- | --- | --- |
| 2006 | 13 820 | 391 | 3289 | 17 500 |
| 2007 | 17 990 | 428 | 3976 | ▲  22 394 |
| 2008 | 22 388 | 266 | 3740 | 48 | ▲ 26 128 |
| 2009 | 18 534 | 381 | 4591 | 75 | ▼ 23 125 |
| 2010 | 17 332 | 485 | 5292 | 28 | ▼ 22 624 |
| 2011 | 23 195 | 592 | 5508 | 65 | ▲ 28 703 |
| 2012 | 22 128 | 583 | 6295 | 41 | ▼ 28 423 |
| 2013 | 23 430 | 403 | 5448 | 52 | ▲ 28 878 |
| 2014 | 25 729 | 540 | 4284 | 90 | ▲ 30 013 |
| 2015 | 36 769 | 556 | 5482 | 125 | ▲ 42 241 |
| 2016 | 65 112 | 661 | 5846 | 127 | ▲ 70 872 |
| 2017 | 72 763 | 785 | 4614 | 134 | ▲ 77 376 |

Aero L-39C Albatrosy akrobatického tímu Breitling Jet Team na letisku Hradec Králové v roku 2009

Referencie
----------

1. 1 2   *Archivovaná kópia* [online]. [Cit. 2012-10-01]. Dostupné online. Archivované 2017-01-03 z originálu.
2. 1 2 3   *Archivovaná kópia* [online]. [Cit. 2012-10-01]. Dostupné online. Archivované 2017-01-03 z originálu.
3. ↑   *Náhled do katastrální mapy* [online]. ČÚZK, [cit. 2012-09-30]. Dostupné online.
4. ↑   Bude mít Hradec terminál?. *letištěčr.cz*, 2017-11-18. Dostupné online [cit. 2017-11-26].
5. ↑
6. ↑
7. ↑  VÍTEK, Tomáš. OK-CCA - B737-31S - Hradec Králové (LKHK). *planes.cz*. Dostupné online [cit. 2016-11-15]. Archivované 2016-11-16 z originálu.
8. ↑   Statistika pohybů. *www.lshk.cz*, 2017. Dostupné online [cit. 2017-02-10]. (po česky)

* *Tento článok je čiastočný alebo úplný preklad článku Letiště Hradec Králové na českej Wikipédii.*

Pozri aj
--------

* Zoznam letísk v Česku

Externé odkazy
--------------

* Oficiálne stránky letiska
* *Zoznam diel* v Súbornom katalógu ČR, ktorých témou je *Letisko Hradec Králové*
* Oficiálne stránky biologickej ochrany letiska